Teeth Straightening Cost Arcadia, CA
Arcadia, CA Teeth Straightening Cost
cost of invisalign in Arcadia 91006
teeth veneers in Bloomington Indiana
how to get white teeth in Roseville 95661
orthodontic specialist in Arcadia 91006
Orthodox orthodontic braces in San Jose California
dental cosmetic Webster Texas
teeth capping in 94087
behind the teeth braces TX
teeth whitening Arcadia California Zoek naar (min. 3 karakters)
vaak, dèk (dèkker, dèkst), dèks, dèkzat
Det gebuuertj mich neet dèk.
Det kumtj dèks vuuer.
Det höbs se dèkker gedaon!
vaal, vaal (vaalder/valer, vaalst)
De gerdiene zeen vaal gewoeare.
Ein vaal doef.
vaandel, drapeau, vaan (vane, vaenke)
Eder harmenie haet zienen eige drapeau.
De vaan kostj mieër es de persessie waerd is.
vaars, vaes (vaeze, vaeske)
Ei vaes käöfke.
vaas, vaas (vaze, vaeske)
Zèt die blome mer in ei vaeske.
Laot dich neet vuuer sjóttelsplak gebroeke!
val, val (valle, velke)
vallen, valle (ich val, doe vèls, hae vèltj, zie valle, veel, gevalle)
Mèt ’t valle van d’n aovendj gaon de lampe aan.
Det vèltj mich mèt.
Ein vaal streek oethoeale.
T'r ram vanaaf zeen.
vanavond, d'znaovendj, vanaovendj
D'znaovendj is vergadering.
Vanoavendj is d'n aovendj, mörge is d'n daag det ich dich bestaeke maag.
Waat meintj dae zich neet, dae wètj neet woea d’r vanaaf kumtj.
Woea kums doe vanaaf?
"Ich kós neet kómme, ich waas krank." "Aoh, vandao!"
vangen, prikke (priktj, prikdje, gepriktj), vange (ich vang, doe vings, hae vingtj, zie vange, hae vóng, gevange)
De bal prikke.
Vang dich eine baer!
vanille, fenil, venil
Riestepap mèt ei bietje fenil.
Venillepudding mèt aerbieëre en slaagroum smaaktj hieël lekker.
vanmiddag, d'zmiddig, vanmiddig
vanmorgen, d'zmörge, vanmörge
vannacht, d'znacht, vannacht
vanwege, vanwaege, waeges
vanzelf, van allein, vaneiges, vannelein
Det geit vaneiges uuever.
Maak dich neet zoea drök, det geit vannelein.
varen, vare (ich vaar, doe veurs, hae veurtj, zie vare, voor, gevare)
Mèt 't buuetje oppe Maasplasse vare.
varken, koesj (koesje, kuusjke), verke (verkes/verke, verkske)
Det is ei kuusjke!
Bah, waat ei verke, dae geuftj noeats get!
Det is ei vèt verke zie gaat gesmieërdj.
In ertesop mót ei verkespuuetje.
Verkesvleis en rinsvleis.
vasten, vaste (vastj, vasdje, gevastj)
vat, vaat (vate/vater, vaetje)
Ei noew vaat aanslaon.
Mei kaod en naat, völtj de sjeur en ouch 't vaat.
Geliek vieë lektj zich.
Dao zeen väöl kese dit jaor.
veer, vaer (vaere, vaerke)
De wèkker haet ein strang vaer.
Hae kan nog gein vaer van zien luppe blaoze.
Van ein kaal hoon kóns se gein vaere plökke.
veerpont, vieër (vieëre, vieërke)
Mèt 't vieër uuevervare.
vegen (1), vaege (ich vaeg, doe veugs, hae veugtj, vaegdje/voog, gevaegdj)
De sjouw vaege.
Zich örges de vot aan aafvaege.
vegen (2), kieëre (kieërtj, kieërdje, gekieërdj)
De ziep kieëre.
veiligheidsspeld, sloetspang, toespang
Mèt ein toespang wórt de medalie opgespangdj.
vel, vel (velle, velke)
Emes 't vel uuever de oeare struipe.
Dae vieë haet, kan ouch vel verwachte.
Ulevelkes vanne kirmes.
veld, veldj (veldjer, veldje)
De kroedwès is ei vuuerbeeldj van ei sjoean veldjbekèt.
De moet hingtj uuever de veldjer.
't Veldjkruuts ane Slieëstraot stuit t'r al van vreuger.
velerlei, doezendjerlei, hóngerderlei
velg, reip (reipe, reipke)
In 't Akkerwelke ginge wae reipe, wae houwdje den de reip mèt ei stekske.
Ein floere bóks.
venster, vinster (vinsters, vinsterke)
De sjilder haet de vinsters al gegróndj.
Innen oearlog móste de vinsters verduusterdj waere.
vensterluik, blinj (blinje), vinsterloek
Saoves de blinje toedoon.
Saoves doon ich de vinsterloeke toe.
ver, wied (wiejer, wiedst)
Doe kieks neet wiejer es dien naas lank is.
Det liktj wied oette slaag.
Mós se nog wied?
Ich zoeag dich al van wiedaaf kómme.
Van wiedaaf is 't good lege.
veranderen, verangere (verangertj, verangerdje, verangerdj)
verband, verbandj, verhaod
Det haet gei verhaod mèt ein.
Die moor haet weinig verhaod.
verbazen, verbaze, wónjere (wónjertj, wónjerdje, gewónjerdj)
Det wónjertj mich gaaroet niks.
verbeteren, verbaetere (verbaetertj, verbaeterdje, verbaeterdj)
verbieden, verbeje (ich verbeej, du verbeuts/verbuts, hae verbutj, zie verbeje, verboeaj, verboeaje)
Doe verbuts die kinjer väöl te väöl.
Staele is verboeaje.
Ram verpópzaktj zeen.
Gank wiejer woea se gebleve woears.
verdienen, verdene (verdeentj, verdeendje, verdeendj)
Sjruup verdeendj höbbe.
Einen aaflaot verdene.
verdieping, verdeping (verdepinge, verdepingske)
verdraaid, hakkerju, sakkerdju, sapperloeat, verdöldj
Sapperloeat nog aan toe!
Verdöldj nog aan toe, waat laps se mich noe?
verdragen, faele (faeltj, faeldje, gefaeldj), verdrage (ich verdraag, doe verdreugs, hae verdreugtj, verdroog, verdrage)
Niks kónne faele.
Waat ei stök verdreet!
verdubbelen, verdöbbele (verdöbbeltj, verdöbbeldje, verdöbbeldj)
Zie bezit verdöbbele.
verduidelijken, verdudelike (verdudeliktj, verdudelikdje, verdudeliktj), verduutse (verduutstj, verduutsdje, verduutstj)
Ich höb ore mèt 'm gekaldj, mer ich kreeg 't 'm neet verduutstj.
vereniging, vereiniging (vereiniginge, vereinigingske)
Thoear haet väöl vereiniginge.
vereren, verieëre (verieërtj, verieërdje, verieërdj)
Inne Kapel Ónger de Linje weurtj Ooslevrouw veriëerdj.
Die maaktj zich rejaal op, det is ein echte vèrfdoeas!
vergaan, vergaon (ich vergaon, doe vergeis, hae vergeit, wae vergaon, verging, vergange)
Vergaon vanne pien.
Wie is 't dich vergange?
Dao vergeis se toch mèt, det haaj ich noeats gedacht.
vergeten, vergaete (ich vergaet, doe vergits, hae vergitj, vergoeat/vergaat, vergaete)
Die cente kóns se vergaete.
Vergaet 't mer!
Vergits se neet det vuuer mich mèt te bringe?
vergeven, vergaeve (ich vergaef, doe vergeufs, hae vergeuftj, wae vergaeve, vergoof/vergoeaf, vergaeve)
Emes zien foute vergaeve.
vergiet, doorslaag (doorslaeg)
De slaaj inne doorslaag aafspeule.
Óm vergaeving baeje.
vergiftigen, vergaeve (ich vergaef, doe vergeufs, hae vergeuftj, wae vergaeve, vergoof/vergoeaf, vergaeve), vergiftige (vergiftigtj, vergiftigdje, vergiftigdj)
Emes haaj de kat vergaeve.
vergissen zich, zich verdoon (ich verdoon, doe verduis, hae verduit, wae verdoon, ich verdeej, doe verdeets, hae verdeej, wae verdeje, verdaon), zich vergaete (ich vergaet, doe vergits, hae vergitj, vergoeat/vergaat, vergaete)
Volges mich haet d'r zich verdaon mèt die raekening, want det is toch get väöl.
Dao höbs se dich mèt vergaete.
vergissing, vergaet, vergissing
Per vergaet get verkieërdj doon.
vergoeden, vergeuje (vergeutj, vergeudje, vergeudj)
Kóns se mich van die foto ein vergruueting make?
verhaal, verhaol (verhaole, verhäölke)
verheugen zich, zich spichte (spichtj, spichdje, gespichtj), zich spitse (spitstj, spitsdje, gespitstj)
Dao haaj ich mich echt op gespitstj.
Zich örges op spitse.
Wae höbbe 't hoes inne verheur gedaon.
De vaering vanne stool is kepot.
verjaardag, verjaordaag, verjaordig
Vreuger veerdje m’n ziene naamsdaag in plaats van ziene verjaordaag.
't Verkieër weurtj aldaag drökker.
Zien henj staon verkieërdj.
Det is nog neet zoea verkieërdj.
verkiezing, verkezing (verkezinge)
Bie de verkezinge kwaam hae mèt eine eige liest oet.
Waem haet det ane meister verkleptj?
verknoeien, verbragkele (verbragkeltj, verbragkeldje, verbragkeldj), verbróddele (verbróddeltj, verbróddeldje, verbróddeldj), verknoeaje (verknoeatj, verknoeadje, verknoeadj), versjangelere (versjangeleertj, versjangeleerdje, versjangeleerdj)
Hae is good begós, mer daonao haet d'r 't verbragkeldj.
Ei verbróddeldj breiwerkske.
Waat t'r toch aan geldj weurtj verknoeadj!
verkopen, verkoupe (ich verkoup, doe verkuips/verköps, hae verkuiptj/verköptj, wae verkoupe, verkochte, verkochtj)
Hae verköptj zien hoes.
Ich bèn stiefverkaodj.
verkoudheid, kaoj, klets
Ein flinke kaoj höbbe.
De klets te pakke höbbe.
verlegen, bluue, verlaege
Vuuer ziene laeftied is d'r nog bluue.
verliezen, verleze (ich verlees, doe verluus, hae verluustj, wae verleze, verloear, verloeare)
Bie ’t spuuele alles verloeare höbbe.
Ane verlezendje handj zeen.
Det is ei groeat verlees.
verlopen, verloupe (ich verloup, doe verluips/verlöps, hae verluiptj/verlöptj, wae verloupe, verleep, verloupe)
Det aete is neet mieër good, de datum is verloupe.
Waat duis dich hie, höbs se dich verloupe?
Miene pas verluiptj uuever ei paar maondj.
verloten, verloeate (verloeatj, verloeadje, verloeatj)
Verloeate wae nog get of neet?
vermicelli, fermesjèl, vermesjèl
Ein hampel fermesjèl inne sop doon.
Dae wètj dao lichtelik mieër vanaaf.
De gansen daag door de stad sjoeaje is vermeujendj.
vermoorden, vermaore (vermaortj, vermaordje, vermaordj)
Ich kós ’m waal vermaore, zoea kwaod waas ich!
vernielen, verannewere (veranneweertj, veranneweerdje, veranneweerdj), verinnewere, verkammezaole (verkammezaoltj, verkammezaoldje, verkammezaoldj), vernele (verneeltj, verneeldje, verneeldj)
De kinjer höbbe d'n hieële fiets veranneweerdj.
Det höbs se sjoean verkammezaoldj, noe is 't kepot.
veronderstellen, veróngerstèlle (veróngerstèltj, veróngerstèldje, veróngerstèldj)
verongelukken, veróngelökke (veróngelöktj, veróngelökdje, veróngelöktj)
veroordelen, veroeardeile (veroeardeiltj, veroeardeildje, veroeardeildj)
veroorloven zich, zich leiste (leistj, leisdje, geleistj)
Det kan ich mich neet leiste.
verraden, aansjiete, verraoje
Det waas verraoje werk.
Verrèk nog aan toe.
verrekken, verrèkke (verrèktj, verrèkdje, verrèktj)
Ich höb miene sjouwer verrèktj.
Det 't verrèktj, ich trèk t'r mich niks mieë van aan!
Doe kóns mich verrèkke, det doon ich neet.
Eine berosdje fiets.
vers, vees (veser, veest)
verschieten, versjete (versjuutj, versjoeat, versjoeate)
De gerdiene zeen versjoeate vanne zón.
Al zie kroet versjoeate höbbe.
Ich meindje det ich ein versjiening kreeg.
verschillend, twieëdjerlei, versjillendj
Dao haje ze twieëdjerlei kinjer.
Edere mins is versjillendj.
verschonen, versjoeane (versjoeantj, versjoeandje, versjoeandj), versjuuene
Eine voele luier versjuuene.
verschralen, versjale (versjaaltj, versjaaldje, versjaaldj)
Det beer is versjaaldj, gaef mich mer eine noewe.
verschrikkelijk, sjrikkelik (sjrikkeliker, sjrikkelikst), versjrikkelik
verschrikken zich, zich versjrikke (versjriktj, versjrók, versjrókke)
Ich versjrók mich toen ich det huuerdje.
verschroeien, versnirke (versnirktj, versnirkdje, versnirktj)
Det pepeer is gans versnirktj, ich kan 't neet mieë laeze.
verschrompelen, versjrómpele (versjrómpeltj, versjrómpeldje, versjrómpeldj), sjrumpele
Daen aerpel is gans versjrómpeldj.
verschuilen zich, zich versjoele (versjoeltj, versjoeldje/versjoeal, versjoeldj/versjoeale)
Mèt stoppiepke versjoeale wae ós achter eine boum.
Waat bèn ich dich versjöldigdj?
versieren, sere (seertj, seerdje, geseerdj), versere
Mètte gouje broelof haje ze de hieël straot sjoean geseerdj.
Mèt Kuueneginnedaag versere de kinjer häöre fiets.
versleten, oppen hóndj, verslete
Die sjoon zeen gans oppen hóndj.
verslijten, versliete (verslietj/verslitj, versleet, verslete)
Die versliete mieër steel es sjöppe.
verspreken zich, zich verkalle (verkaltj, verkaldje, verkaldj), zich verspraeke (ich verspraek, doe verspriks, hae verspriktj, wae verspraeke, versproeak/verspraak, versproeake)
Noe verkals se dich, menke!
Dao haaj ich mich bienao versproeake.
Verspraek dich neet!
verstaan, verstaon (ich verstaon, doe verstuis, hae verstuit, wae verstaon, versting/verstóng, verstange)
Ich huuer dich waal, mer ich verstaon dich neet.
Verstuis se mich?
Die twieë verstinge zich good.
verstand, bezej, verstandj
Höbs se nog bezej?
Det geit mie verstandj te boeave.
Verstandj höbbe wie ein hoon.
verstandig, verstenjig (verstenjiger, verstenjigst)
Hae is verstenjig gewoeare.
Het is zoea verstenjig es eine groeate mins.
verstellen, stökkere (stökkertj, stökkerdje, gestökkerdj)
Kóns se mich de bóks neet stökkere?
De kinjer spuueldje stoppiepke.
verstuiken, verstoeke (verstoektj, verstoekdje, verstoektj)
Ich höb mienen inkel verstoektj.
vertellen, vertèlle (vertèltj, vertèldje, vertèldj)
Ei verhäölke vertèlle.
Doe kóns mich nog mieër vertèlle.
Ich höb mich vertèldj.
verteren, vertieëre (vertieërtj, vertieërdje, vertieërdj)
Inne kefee vertieërdje d'r zien hieël loean.
't Vel vertieëre nao ein begrafenis.
vertillen zich, zich verhöffe (verhöftj, verhöfdje, verhöfdj)
Laot ligke, dao verhöfs se dich aan.
Det is ein sjoean vertuuening.
vertrappen, vertrampele (vertrampeltj, vertrampeldje, vertrampeldj)
De kinjer haje de blome gans vertrampeldj.
vertrouwen (1), fedusie, fidusie, vertroewe
Ich höb dao gein fidusie in.
vertrouwen (2), troewe (troewtj, troewdje, getroewdj), zich verlaote (ich verlaot, doe verluuets/verlieëts, hae verluuetj/verlieëtj, wae verlaote, verleet, verlaote)
Ich troew 'm neet.
Hae verlieëtj zich gans op mich.
Det is wiedoet 't bèste óm te doon.
vervelen, vervaele (vervaeltj, vervaeldje, vervaeldj)
Lik mich neet zoea te vervaele mèt die gezanik.
Ei vervaelendj nèst.
"Mam, ich vervael mich", zag 't kindj.
verven, pienzele (pienzeltj, pienzeldje, gepienzeldj), vèrve (vèrftj, vèrfdje, gevèrfdj)
Hae pienzeltj t'r aardig op los.
vervliegen, vervlege (vervluugtj, vervloeag, vervloeage)
Terpetien vervluugtj gaw.
vervoeren, verveure (verveurtj, verveurdje, verveurdj)
Wae reize mèt 't oeapebaar verveur.
Zie wètj neet wie ze zich mót drejje van gruuetsigheid.
verwarming, verwerming, verwörming
Zèt de verwörming ins get hoeager.
verwelken, verslakkere (verslakkertj, verslakkerdje, verslakkerdj)
De blome zeen aan 't verslakkere.
verweren, verwieëre (verwieërtj, verwieërdje, verwieërdj)
Door de raengel is de houtere port verwieërdj.
Hae mót zich mer verwieëre tieënge dae kal.
verwijten, naohaoje, verwiete (verwietj, verweet, verwete)
Waat se mich toen gelaptj höbs, det haoj ich dich nao.
verwittigen, besjeid zègke
Ich bel dich mörge, den zèk ich dich besjeid.
verzamelen, sjammetere (sjammeteertj, sjammerteerdje, gesjammeteerdj)
Waat bès se dich noe weer bie-ein aan 't sjammetere?
verzetten, verzètte (verzètj, verzèdje/verzat, verzatte)
Berg werk kónne verzètte.
Vuuer de zomer- en wintjertied mótte wae de klok verzètte.
verzetten zich, zich stiepe (stieptj, stiepdje, gestieptj), zich verzètte (verzètj, verzèdje/verzat, verzatte)
't Wècht wól neet in 't steulke, 't stiepdje zich behuuerlik.
verzolen, verzaole (verzaoltj, verzaoldje, verzaoldj)
De sjoon laote verzaole.
verzorgen, verzörge (verzörgtj, verzörgdje, verzörgdj)
verzuimen, verlètte (verlètj, verlèdje, verlètj), viere (viertj, vierdje, gevierdj)
Mètte kirmes höb ich geinen daag verlètj.
Hae haet 't flink inne rök, hae is aan 't viere.
Kirmesmaondig vierdje hieël get mienwirkers.
verzuipen, verzoepe (verzuuptj, verzoeap, verzoeape)
Hae haet kop en kogel verzoeape.
T'r oetzeen wie ein verzoeape kat.
Opa pakdje 't zóndigsgeld oet zie waemesteske.
vet (1), vèt
Väöl vèt aete is neet gezóndj.
vet (2), vèt (vètter, vètst)
Zoea vèt es ei verke.
Dao bès se vèt mèt.
Dao höbs se eine vètte aan.
veter, nistel (nistele, nistelke)
Sjoon mèt nistele.
Binj dich de nistele, anges vèls se!
vetmesten, maste (mastj, masdje, gemastj)
Vreuger masdje bekans eder hoeshaoje ei verke.
vettig, vèttig (vèttiger, vèttigst)
Vèttige henj höbbe.
Lach neet zoea vèttig.
veulen, vuuele (vuueles, vuuelke)
Ze gaon 't vuuele zwense.
vezel, vedzel (vedzels, vedzelke), vets (vetse, vetske)
Dao mót nog ei vedzelke vanaaf.
Aan die mager sjónk zoeat hie en dao toch nog ei vetske vèt.
Mèt z'n vere.
vieren, vere (veertj, veerdje, geveerdj)
Is t'r hie get te vere?
vierkant, veerkantj, veerkentjig
Emes veerkentjig de waorheid zègke.
Det is eine veerkentjige, dao bès se nog neet mèt vaerdig.
vies, nöt (nötter, nötst), vies (viezer, viest)
Waat höbs se dich weer nöt gemaaktj.
't Is nöt waer boete.
Det zuut t'r vies oet.
viezerik, vètlap, viezerik
viezigheid, nöttigheid, vètzooi
Blief boete mèt die nöttigheid.
Waat ein vètzooi höbbe ze t'r van gemaaktj.
vijg, vieg (viege, viegske)
vijl, viel (viele, vielke)
vijver, viever (vievers, vieverke), wiejerd (wiejerde, wiejerdje)
Vreuger ginge wae sjaatse oppe wiejerd van Hagebrook.
vinden, vinje (ich vinj, doe vins, hae vintj, wae vinje, ich vónj, doe vóns, hae vónj, gevónje)
Ich höb mien sluuetels trökgevónje.
Det vinj ich waal.
Vins doe van neet? Ich vinj van waal.
vingerhoed, vingerhood (vingerheuj, vingerheudje)
Nejje mèt ei vingerheudje.
viool, fioeal (fioeale, fiuuelke), vioeal
vis, vès (vèsse, vèske)
Eine groeate vès vange inne bieëk.
Ei vèske oetgoeaje óm eine snook te vange.
visgraat, vèssegraot, vlum (vlumme, vlumke)
Pas op des se gein vlum in dien kael kriegs.
vissen, vèsse (vèstj, vèsdje, gevèstj)
vlaag, vlaog/vläög (vläög, vläögske)
Det haet d'r in ein vläög gedaon.
vlaai, flaaj (flaje, flaetje)
Ein riesteflaaj en ei keseflaetje vintj ederein lekker.
Ei maedje wie ei flaetje.
vlaaienrekje, äörtje, flajenäörtje, häörtje, kokenäörtje
De gruuemeleflaaj stóng op 't kokenäörtje óm aaf te keule.
Vlaamse gaai, merkof
vlag, vlak (vlagke, vlekske)
De vlak oethange.
vlak, vlaak (vlaker, vlaakst)
Nederlandj is ei vlaak landj.
Ich vónj de meziek get vlaak.
vlakte, vlake (vlakes)
Oppe vlake kumtj d'r bie dich, dae windj.
vleermuis, flaermoes, vlaermoes
Det vleis is laerenties.
vlegel, prengel (prengels, prengelke), saro (saro's), sjebuunder (sjebuunders, sjebuunderke), vlieëgel (vlieëgels, vlieëgelke)
vleien, femele (femeltj, femeldje, gefemeldj), fiemele, flejje (flejtj, flejdje, geflejtj), paerskuuetele (paerskuueteltj, paerskuueteldje, gepaerskuueteldj), vlejje
Kinjer kónne femele óm häöre zin te kriege.
Ich veuldje mich gepaerskuueteldj.
vleierig, femelechtig, fiemelechtig
Waat duit det toch fiemelechtig!
vlek, plek (plekke, plekske)
Diene jas zitj vol plekke.
vleugel, vluuegel (vluuegels, vluuegelke)
De vluuegels laote hange.
Op vluuegels gedrage waere.
vlieg, vleeg (vlege, vleegske)
De vlege zeen nöt, 't geit ónwaere.
M'n vingtj mieër vlege mèt eine lieëpel honing es mèt ei vaat aek.
vliegen, vlege (ich vleeg, doe vluugs, hae vluugtj, zie vlege, vloeag, gevloeage)
Doe mós neet wille vlege vuuerdes se vluuegels höbs.
Doe zuus se vlege.
Ein vlegendje kraon vingt mieër es ein zittendje.
vlieger, vleger (vlegers, vlegerke), windjvogel
Eine windjvogel oplaote oppe Drees.
vliegtuig, vleegmesjien (vleegmesjiene, vleegmesjienke), vleegtuug (vleegtuge, vleegtuugske), vleger (vlegers, vlegerke)
Mètte vleger op vekansie gaon.
vlierbessenstruik, fleer (flere)
Ei nondedjuke ómdoon in plaats van eine slips.
vlo, vloea (vluue, vluueke)
Vluue oppe stert höbbe.
Zoea nej kan m'n ein vloea neet inne vot kieke.
vloek, vlook (vloke, vleukske)
vloeken, vloke (vlooktj, vlookdje, gevlooktj)
Die twieë kleure vloke bie-ein.
Dae vlooktj wie eine ketter.
vloer, gróndj (grunj, grundje), vloer (vloere, vluurke)
Oppe gróndj zitte.
Ei tegelvluurke lègke.
vlug, flot (flotter, flotst), gaw (gawwer, gawst)
Det höbs se 'm flot gelaptj.
vod, fóddel (fóddele, fuddelke), lómmel (lómmele, lummelke), voddel (voddele, vöddelke)
Det is ei richtig vöddelke.
voddeman, fóddelekrieëmer (fóddelekrieëmers), voddelekrieëmer
voederbak, troeag (truueg, truuegske)
voegen, voge (voogtj, voogdje, gevoogdj)
Voge duit m'n mèt ei voogiezer.
voelen, veule (veultj, veuldje, geveuldj)
Veul dich ins ane kop, ich gluif des se neet good wies bès.
Voor gaeve ane verkes.
voeren (1), vore (voortj, voordje, gevoordj)
De hoonder vore.
Ich mót 't kindje vore.
Det voortj 'm waal.
voeren (2), veure (veurtj, veurdje, geveurdj)
Ei bedrief veure.
voeren (3), veure (veurtj, veurdje, geveurdj), vore
Ei sjoean kleid is dèk geveurdj mèt väöl leid.
Dae jas is neet gevoordj.
voering, veuring, voring
De veuring hingtj 'm oette naas.
Maak dich oette veuring.
voet, voot (veut, veutje)
Pien ane veut höbbe.
Veutje vuuer veutje vuueroet sjufele.
voetganger, vootgenger (vootgengers)
vogel, vogel (veugel, veugelke)
Dae haet de vogel aaf.
De vogel aafsjete.
Ich haaj 't 'm ins good wille zègke, mer de vogel waas gevloeage.
volhouden, volhaoje (ich haoj vol, doe hèls vol, hae hèltj vol, wae haoje vol, heel vol, volgehaoje)
Get bie hoeag en lieëg volhaoje.
Hèls se det waal zoea lang vol?
volledig, gans, ram
Gans oppe reube zeen.
Ram oppen hóndj.
vonk, vónk (vónke, vunkske)
Hae wètj van vuuer neet det d'r van achter laeftj.
M'n kan emes waal vuuer de kop kieke, mer neet t'rin.
Doot 't mer vuuer de voot.
Hae stuit 't leefst vuueraan.
vooraf, vantevuuere, vuueraaf, vuueroet
Ich höb dich vuueroet gezag, det 't mis kós gaon.
voorbij, verbie, vuuerbie
Hae vertèldje mich det in 't vuuerbiegaon.
voordat, ieër, ieërdet, vuuerdet
Ieër ich wis waat t'r gebuuerdje, haaj ich t'r al ein zitte.
voordeel, perfiet, vuuerdeil
Höbs se t’r ouch perfiet van?
voordoen, vuuerdoon (ich doon vuuer, doe duis vuuer, hae duit vuuer, wae doon vuuer, ich deej vuuer, doe deets vuuer, hae deej vuuer, vuuergedaon)
Zal ich dich ins vuuerdoon wie se de nistele mós binje?
Die doon zich baeter vuuer es se zeen.
Duis se mich det ins vuuer?
Vuuergood aafsjied numme.
Vuuerhaer sjreef zie zich mèt häöre maedjesnaam.
voorjaar, vreugjaor, vuuerjaor
In 't vreugjaor en op 't naojaor.
Waat haet diene vuuerkäör?
voorkomen (1), vuuerkómme (kumtj vuuer, kwoeam vuuer, vuuergekómme)
Det kumtj dèk vuuer.
voorkomen (2), vuuerkómme (vuuerkumtj, vuuerkwaam, vuuerkómme)
Door hel te remme kós hae 't óngelök nog net vuuerkómme.
voorkomen (3), vuuerkómme
Hae haet ei good vuuerkómme.
Det haet ei flink vuuerkómme!
voorlaatst, einerlèst, einnaolèst
Ich bèn 't einerlèst ane buuert.
voorlopig, aangaons, vuuerluipig
Aangaons wil ich dao nog niks uuever zègke.
voorn, röts (rötse, rötske)
voornaam (1), vuuernaam
Waat is diene vuuernaam?
voornaam (2), vuuernaam (vuuernamer, vuuernaamst)
Zie vintj zichzelf hieël vuuernaam.
Ich höb 't vuuerpandj al gebreidj.
voorschieten, vuuersjete (ich sjeet vuuer, doe sjut/sjuuts vuuer, hae sjutj/sjuutj vuuer, wae sjete vuuer/sjoeat vuuer, vuuergesjoeate)
Kóns se mich neet get vuuersjete?
voorspelen, vuuerspuuele (spuueltj vuuer, spuueldje vuuer, vuuergespuueldj)
Óm bie de harmenie te kómme, mós se ieëst vuuerspuuele.
Baej mer ómme vuuerspraok vanne heilige Gerardus.
voorstaan, vuuerstaon (ich staon vuuer, doe stuis/steis vuuer, hae stuit/steit vuuer, wae staon vuuer, ich sting/stóng vuuer, doe stings/stóngs vuuer, hae sting/stóng vuuer, wae stinge/stónge vuuer, vuuergestange)
Hae lieëtj zich dao neet op vuuerstaon.
Thoear stóng mèt ein-nul vuuer, mer verloear mèt twieë-ein.
Hae zitj gaer oppe vuuerste rie.
Doot mer ei vuuerstèl.
Maak ins vuueroet, wae kómme te laat.
vooruit (1), vuueroet
Ich kóm neet vuueroet vandaag.
vooruit (2), alla, allei, alleh
Allei, kóm noe!
Gooj vuueroetzichte höbbe.
Ich höb eine slaag in 't vuuerraad.
voorzien, verzeen, vuuerzeen
Ich bèn verzeen.
Det haaj ich neet kènne verzeen.
voorzitter, vuuerzitter (vuuerzitters)
voos, voeas (voeazer, voeast)
vork, fersjèt (fersjètte, fersjètje), versjèt
Mèt mets en versjèt aete.
vos, vos (vös, vöske)
"Alles haet einen uuevergangk", zag de vos, en toen struipdje ze 'm 't vel uuever de oeare.
Twieë vös kónne zich óngerein neet bedrege.
vouw, vaoj (vaoje, väötje)
Ein vaoj inne bóks.
vouwen, vaoje (vaotj, vaodje, gevaodj/gevaoje)
De was opvaoje.
Ze ginge mèt gevaoje henj te kemunie.
vraag, vraog (vraoge, vräögske)
Vuuer dich ein vraog, vuuer mich eine weet.
Ich höb nog ei vräögske.
vraagteken, vraogteike (vraogteikes)
vracht, vracht (vrachte, vrechske)
vragen, vraoge (ich vraog, doe vreugs, hae vreugtj, zie vraoge, vroog, gevraogdj)
Höbs se niks te vraoge?
Waat vreugs se dao vuuer?
vreemd, vraemdj (vaemdjer, vraemst)
Örges vraemdj zeen.
Det stinktj vreiselik.
vreten, vraete (ich vraet, doe vrits, hae vritj, zie vraete, vroeat/vraat/vroot, gevraete)
Die koe vraat einen ummer kroeate.
Waat eine boer neet kèntj, det vritj d'r neet.
Hae kreeg ze flink oetgebujeldj, dao vritj geinen hóndj broead haer.
vriend, kammeraod (kammeräöj, kammeräödje), vrindj (vrinj, vrindje), vrundj (vrunj)
Det zeen kammeräöj vanein.
Det zeen nog altied gooj vrinj.
vriendelijk, vrintjelik (vrintjeliker, vrintjelikst)
Wae höbbe vandaag vrindsjappelik gevoetbaldj.
vriezen, vreze (vruustj, vroear, gevroeare)
't Vruustj det 't kraaktj.
't Vruustj stein oet d'n aerd.
't Haet hel gevroeare.
vrij, vrie (vriejer, vriest)
De vrieje handj höbbe.
vrijdags, friedes, friedigs
vrijen, vrieje (vrietj, vriedje, gevriedj)
Es se vriedjes gings se sgoonsdigs de waek deile.
Eine vriejer höbbe.
vrijgezel, vriegezel (vriegezelle)
Ei vriestaondj hoes.
Doe kóns vrie-oet kalle.
vroedvrouw, vroedvrouw, wiesvrouw
De wiesvrouw van Grathem haet in Thoear hieël get kindjes gehoealdj.
vroeg, vreug (vreuger, vreugst)
Paose vreug of Paose laat, Paose haet de zomer aan zie gaat.
Maak dich neet te vreug blie.
Van smörges vreug toet saoves laat inne wieër zeen.
Det is al jónk vlök, 't luiptj al achter de jungskes aan.
De jóng veugelkes zeen vlök, nog effekes en ze vlege oet.
Ich bèn in alle vreugdje opgestange.
vrouw (1), mechel (mechels, mechelke), vrouw (vrouwe/vrouluuj, vruike), vroumes
Ein aod vruike.
Det maedje is ein hieël vroumes gewoeare.
vrouw (2), dam (damme, demke)
in het kaartspel
Aos, kuuening/hieër, dam/vrouw, boer.
Aan jóng vrouluuj en aoj hoezer is altied werk.
Heuj dich vuuer Wèssemer kuuj, Grathemer windj en Thoearder vrouluuj.
Vrouluujshenj en paerstenj moge noeats stilstaon.
vrucht, vröcht (vröchte, vröchtje)
vuil, nöt (nötter, nötst), smódzelig, smótsig, voel (voeler, voelst)
Dae zuut t’r smótsig oet.
Zich voel make.
vuilak, voelik (voelike, voelikske)
vuilnisbak, drekbak, voelnisbak
vuist, voest (voeste/vuus, vuusje)
Zèk mer niks, maak mer ein voest inne tes.
Mer ein voest hoeager es ei verke zeen.
vullen, völle (völtj, völdje, gevöldj)
Ein völpen en ein völpotloead.
't Völsel van ei kösse.
vuur, veur (veure, veurke)
Hae haet 't veurke aangestoeake en waas toen weg.
Veurvaste henj höbbe.